title: لمنتخب لوطني لمغريبي د لكورة
text: لمنتخب لوطني لمغريبي د لكورة (ب لعربية منتخب المغرب لكرة القدم، ب لأمازيغية ⵜⴰⵔⴰⴱⴱⵓⵓⵜ ⴰⵏⴰⵎⵓⵔ ⵏ ⵍⵎⵖⵔⵉⴱ، تارابوت أنامور ن لمغريب)، لي كيتلقّب ب "أسود الأطلس" (سّبوعا د لأطلس) هوّ لفرقة لي كاتمتّل لمغريب بشكل رسمي ف لبوطولات لعالمية د لكورة د رّجال. هاد لفرقة كاتسيّرها لجامعة لملكية لمغريبية د لكورة. لّون لعتيادي باش كايلعب لمونتاخاب د لمغريب هوّا لحمر ؤ لخضر، ؤ هوّا عضو ف لفيفا، ؤ لكاف.
  
  لمونتاخاب ربح كاس إفريقيا عام 1976، جوج كيسان د إفريقيا د لمحليين (ف 2018 ؤ 2020)، ؤ لكاس لعربية مرة وحدة ف 2012. ؤ شارك ف كاس لعالم 6 د لمرات، جوج فيهوم طلع ل دّور تّاني. مرة ف 1986، لي كانت أول مرة شي مونتاخاب ف إفريقيا، ؤ تاني مرة شي مونتاخاب ماشي من ؤروپا ؤلا أميريكا كيطلع ل دّور تّاني (مورا كوريا شّمالية ف 1966)، ؤ لمرة لّولة لي كان فيها مونتاخاب إفريقي لّول د لڭروپ د كاس لعالم. ف دّور تّاني ديال كاس لعالم 1986 خسر لمغريب ب صعوبة قدّام ألمانيا لغربية ب واحد ل زيرو، لي نيت وصلات حتال لفينال ؤ جات تّانية. لمرة تّانية فاش طلع ل الدور التاني كانت ف كاس لعالم 2022، لي لمنتخب د لمغريب وصل فيها ل دومي فينال، و كانت أحسن إنجاز ديالو ف كاس لعالم ل حد الساعة، و لمرة لّولة شي فرقة د إفريقيا كاتوصل ل هاد دّور.
  
  لمونافسين تّقليديين د لمغريب هوما دزاير، تونس، ؤ مصر، ؤ ف سّنوات لّخرة حتا لڭابون ؤ لكوط ديڤوار حيت تلاقاو ف بزاف د لماتشات معا لمغريب ف سّنوات لّخرة. لمونتاخاب د لمغريب كان لأفضل تاريخيا ف إفريقيا ملي تكلاصا لعاشر ف لعالم ف أبريل 1998، ف لكلاصمة د لفيفا، ؤ هوّا لمونتاخاب لإفريقي لواحيد لي حافض على لكلاصمة لّول ف إفريقيا 3 سنين متّابعة من 1997 تال 1999.
  
  أول ماتش لعبو لمونتاخاب د لمغريب على لمستوى دّولي كان معا لعراق ف 19 أكتوبر 1957، ؤ سالا لماتش ب 3 ل 3. أكبر نتيصار حققو كان على سّعودية ف 6 شتنبر 1961 ملي غلب ب 13 ل 1، ؤ أكبر خسارة تعرّض ليها كانت ضد هنڭاريا ب 6 ل 0. أكتر لعّاب شارك ف ماتشات دولية د لمونتاخاب كان نور الدين النيبت لي شارك ف 115 ماتش دولي، ؤ أحسن هدّاف ف تّاريخ د لمونتاخاب هوّا أحمد فرس ب 36 بيت.
  
  لإنجازات ديال لمنتخب لمغريبي د لكورة 
   كاس لعالم
   دومي فينال: 2022.
   الدور التاني: 1986.
   6 مشاركات ف لمجموع: 1970، 1986، 1994، 1998، 2018، 2022
   كاس إفريقيا
   رباح: 1976.
   التاني: 2004.
   التالت: 1980.
   الرابع: 1986، 1988.
   لكار د فينال: 1998، 2017، 2021.
   كاس إفريقيا د لمحليين
   رباح: 2018، 2020
   لكاس لعربية
   رباح: 2012
  
  لَّعَّابا
  
  التشكيلة لحالية 
  26 لَّعَابْ لي للتحت عيطولوم للمشاركة ف كاس لعالم 2022.
  
  ف 13 نونبر، نْسحب أمين حارث من لبطولة بسباب لإصابة و جا ف مُوطْعُو أنس الزروري.
  
  لاستدعاءات لقريبة لي دازت
  
  عيون لكلام 
  
   
  منتخبات د لكورة ديال إفريقيا
  منتخبات دات كاس إفريقيا
  مقالة ب جودة مابيهاش (تصنيف د إحصائيات لمينحة د 2023)